Adrian Mititelu Junior, din nou singur. Motivul separării de "Bunesa"
- Mădălina Sfrijan
- 15 martie 2024, 19:38
Adrian Mititelu Junior și Oana Marica și-au spus adio. Cei doi au lăsat în urmă o relație de aproape un an, sentimente, dar și multe controverse. Cu toate că majoritatea cunoscuților așteptau ca cei doi să facă pasul spre căsătorie, cuplul s-a destrămat brusc.
Adrian Mititelu Junior și Oana Marica, pe drumuri separate
Fiul patronului de la FCU și "Bunesa" nu mai formează un cuplu, iar vestea i-a șocat pe cei care îi cunoșteau. Cei doi au ajuns să se separe din cauza neînțelegerilor pe care le-ar fi avut în ultimele luni. De asemenea, în calea iubirii lor ar fi stat și părinții "Prințișorului Craiovei". Aceștia nu ar fi fost de acord cu relația înfiripată între fiul lor și șatenă.
Înainte de a avea o relație cu Adrian Mititelu Junior, Oana Marica a fost logodită cu Marius Niculae, care intenționa să ducă relația la alt nivel. Acesta a cerut-o de soție într-un cadru romantic.
Oana Marica, relație cu Alex Bodi
Înainte de relația cu celebrul craiovean, șatena a fost îndrăgostită și de Alex Bodi. În perioada respectivă, cuplul era mereu pe primele pagini ale ziarelor mondene. Cu toate că vedeta lăsa de înțeles că ar face marele pas alături de Alex Bodi, relația lor nu a durat prea mult.
" Mă văd mămică, când depășești pregul de 30 de ani începi să-ți dorești lucruri, să-ți imaginezi, să te întrebi când vine și momentul ăla. Mâine nu aș vrea, dar cred că sunt pregătită pentru un copil. Vreau și o familie, mă văd în punctul ăla, dar nu fac nimic în direcția asta. Când o veni, o veni și gata", spunea Oana, într-o apariție TV.
Adrian Mititelu Junior, ceartă cu tatăl lui
Cu toate că relația dintre cei doi a durat aproape un an, părinții craioveanului nu ar fi fost de acord cu ea. Mai mult, de dragul fostei partenere, Adrian Mititelu Junior ar fi avut mai multe conflicte cu familia. Pe fondul acestor tensiuni, cei doi ar fi luat decizia de a merge pe drumuri separate.